ועדת הכספים, כנסת 20, פרוטוקול מספר 132, 2015-11-01 10:30

משה גפני: בוקר טוב, אני מתכבד לפתוח את הישיבה.

משה גפני: אנחנו עוברים לסעיף השני בסדר-היום, חובת הגשת דוחות מקוונים לרשות המסים.

משה גפני: כבר קיימנו דיון על זה.

<שלומית ארליך: קיימנו על זה דיון.

<שלומית ארליך: הוועדה ביקשה להכניס מספר תיקונים.

<שלומית ארליך: ישבנו עם רשות המסים, וניסחנו כמה תיקונים בהתאם לבקשת הוועדה.

<שלומית ארליך: נעבור עליהם.

משה גפני: בבקשה.

משה גפני: אני מבקש להקריא.

משה גפני: תקריאי, ובכל מקום שיש תיקון, תגידי אותו.

<שלומית ארליך: בעצם אנחנו מתחילים מתיקון פקודת מס הכנסה, זה סעיף 13.

<שלומית ארליך: בעמוד הראשון היתה בעצם הסכמה של הוועדה - יושב-ראש הוועדה חבר הכנסת גפני ביקש שיפורטו בנוסח הדוחות שעליהם מתכוונת רשות המסים להחיל כבר מעכשיו את הדיווח המקוון, ושתהיה הסמכה נוספת לשר האוצר לבוא לאישור הועדה, אם רוצה לקבוע דוחות נוספים.

<שלומית ארליך: אז התיקון הראשון שאנחנו רואים הוא בסעיף 91(ד), שזה דוח שמדבר על מקדמת רווח הון.

<שלומית ארליך: אקריא.

<שלומית ארליך: בסעיף 91(ד) – (א) אחרי פסקה (1) יבוא: "(1א) מוכר נכס יגיש דוח כאמור בפסקה (1), במועד שנקבע באותה פסקה, לגבי מכירת הנכס, באופן מקוון, בהתאם להוראות המנהל שנקבעו לפי סעיף 131ד(ד), והוראות סעיף 131ד(ה) יחולו".

<שלומית ארליך: זה הסעיף שמדבר על דוח מקדמת רווח הון, שעליו יחול דיווח מקוון, לפי ההוראות שנקבעו כבר בסעיף העיקרי, שהוא 131ד, שעליו דיברנו בפעם הקודמת.

<שלומית ארליך: עכשיו אני מקריאה התאמות לפסקאות נוספות שקיימות שם.

<שלומית ארליך: (ב) בפסקה (2), אחרי "בפסקה (1)" יבוא "או (1א), לפי העניין"; (ג) בפסקה (2א), במקום "לפי הוראות פסקה (1) או (2)" יבוא "לפי הוראות פסקה (1), (1א) או (2), לפי העניין"; (ד) בפסקה (2ג)(ב), אחרי "בפסקה (1)" יבוא "או (1א), לפי העניין"; (ה) בפסקה (2ד), אחרי "בפסקה (1)" יבוא "או (1א), לפי העניין"; (ו) בפסקה (3), במקום "בפסקאות (1) או (2)" יבוא "בפסקאות (1), (1א) או (2), לפי העניין,"; (ז) בפסקה (5)(א), "בפסקאות (1) או (2)" יבוא "בפסקאות (1), (1א) או (2), לפי העניין";

<שגית אפיק: על איזה דוחות מדובר?

<שלומית ארליך: זה דוח מקדמת רווח הון, שהוא יהיה באופן מקוון.

<שגית אפיק: וזה קבוע בסעיף הספציפי שלו.

<שגית אפיק: אומר בשתי מילים, מה שעשינו בנוסח הזה – משה אשר הגיע להסכמה יחד אתנו על אילו דוחות שקיימים היום אפשר כבר להחיל את הדוח המקוון.

<שגית אפיק: בנוסח נכנסנו לסעיפים שהדוחות האלה נמצאים שם היום, ובתוך הסעיפים האלה קבענו שהדוחות האלה יהיו דוחות מקוונים.

<שגית אפיק: עכשיו שלומית, מה שהיא מקריאה זה תיקוני הסעיפים לגבי הדוחות.

<שגית אפיק: זה דוח מקדמת רווח הון.

<שגית אפיק: בהמשך יש בעצם את ההסמכה, שקודם לכן אנחנו חשבנו שהיא כללית מדי, ועכשיו הפכנו אותה לספציפית יותר, שבאישור ועדת הכספים יוכל שר האוצר להוסיף טפסים ודוחות נוספים, שיהיו באופן מקוון, וזה ייעשה בהתאם לצורך של רשות המסים.

<משה אשר: נכון.

משה גפני: אם יש הסכמה, אפשר לקרוא מהר יותר.

משה גפני: הלאה.

<שלומית ארליך: אנחנו עוברים לעמוד 2, כי הקראנו.

<שלומית ארליך: בעמוד 2 למטה יש סעיף קטן (ב): נוסף על האמור בסעיפים 91(ד)(1א) – שזה מה שקראנו קודם, שמדבר על דוח מקדמת רווח הון - 131(ב2) – שזה דוח שנתי - 135(1)(א1) – שזה הצהרות הון - 166(ב) – ניכויים - ו-240ב – שזה צרופות – אלה כל הדוחות שעליהם יחול כבר היום דוח מקוון.

<שלומית ארליך: נוסף על אלה, שר האוצר, באישור ועדת הכספים של הכנסת, רשאי לקבוע כי דוחות, מסמכים או טפסים נוספים אשר יש להגיש לפקיד השומה או למנהל לפי פקודה זו, כולם או חלקם, יוגשו באופן מקוון, כאמצעי דיווח יחיד, ופה הוספנו תוספת, גיא: ואם הנישום בחר בכך - כאמצעי דיווח נוסף – זה כשדיברנו על השאלה, האם מגישים את זה רק באופן מקוון או גם נייר, אמרנו שאתם רוצים שהאופן המקוון יהיה באופן בלעדי, ברגע שהכללים ייכנסו לתוקף, ורצינו לאפשר, אם הנישום רוצה בכך, גם להגיש בנייר.

<גיא גולדמן: בדיוק.

<גיא גולדמן: לדעתנו, הנוסח, כפי שאמרת אותו, לא מבהיר את זה בצורה הכי מוצלחת.

<גיא גולדמן: אם את רוצה, אפשר לנסח אחר כך, כי על המהות- - -

<שלומית ארליך: למה לא?

<גיא גולדמן: אנחנו רוצים שמי שמחויב להגיש מקוון, הוא לא יוכל לבחור להגיש לא מקוון.

<שגית אפיק: זה לא מה שהוסכם.

<משה אשר: מי שלא חייב, יוכל או-או.

<גיא גולדמן: מי שחייב להגיש דיווח מקוון, לא יוכל לבחור, להגיש לא מקוון, אלא אם כן השר נתן פטור בתקנות, מה שאנחנו אומרים, כמובן, אבל אוכלוסייה שלא חויבה להגיש מקוון, תוכל לבחירתה כן להגיש מקוון, אם היתה מעוניינת.

<שלומית ארליך: מה זה אוכלוסייה שלא חויבה?

<שלומית ארליך: אוכלוסייה שש לה פטור, למשל?

<גיא גולדמן: בדיוק.

<גיא גולדמן: זה שהם פטורים, זה לא מחייב אותם להגיש ידנית.

<שלומית ארליך: בסדר.

<שלומית ארליך: נתאים את הנוסח.

<שלומית ארליך: (ג) על אף האמור בסעיף קטן (ב), רשאי שר האוצר – פה הוספנו: באישור ועדת הכספים של הכנסת, לקבוע סוגי חייבים בדיווח שיהיו פטורים מחובת הגשה באופן מקוון.

<שלומית ארליך: (ד) המנהל רשאי לקבוע כללים לגבי הגשה באופן מקוון, בעניינים אלה: הליכי הזיהוי לצורך ההגשה; (2) אופן ההגשה; (3) הארכת מועד ההגשה; (4) הטפסים והמסרים האלקטרוניים שיש להשתמש בהם לצורך ההגשה.

<שלומית ארליך: זה הסבירו רשות המסים בפעם הקודמת.

<שלומית ארליך: (ה) על אף האמור בסעיף 2(א) לחוק חתימה אלקטרונית, יראו דוח, מסמך או טופס, אשר הוגשו באופן מקוון בהתאם לכללים שקבע המנהל לפי סעיף זה, כאילו נחתמו.

<שלומית ארליך: (ו) דוח, מסמך או טופס אשר היתה חובה להגישם באופן מקוון ולא הוגשו בדרך זו, יראו אותם כאילו לא הוגשו.

<שלומית ארליך: "; (6) בסעיף 132(ב), בפסקה (1א), אחרי "יחיד" יבוא "או חבר בני אדם"; עכשיו מיתוסף סעיף נוסף, שקובע את החובה להגיש באופן מקוון כבר לגבי הצהרות הון, שזה סעיף 135(1), אחרי פסקת משנה (א) יבוא: "(א1) דוח כאמור בפסקת משנה (א), יוגש, במועד שנקבע באותה פסקה, באופן מקוון, בהתאם להוראות המנהל שנקבעו לפי סעיף 131ד(ד), והוראות סעיף 131ד(ה) יחולו."; (10) בסעיף 166(ב), המילים "כפי שיורה המנהל" – יימחקו, ובמקום הסיפה החל במילים "בצירוף הצהרה" יבוא "בהתאם להוראות המנהל שנקבעו לפי סעיף 131ד(ד) (להלן – דוח מעביד מקוון ודוח מנכה מקוון, לפי העניין) והוראות סעיף 131ד(ה) ו-(ו) יחולו"; עכשיו אנחנו מוסיפים את סעיף 188.

<שלומית ארליך: בהתאם לדיונים שהתקיימו בוועדה, הסכמנו שהעצומים הכספיים, הסכומים שלהם יופחתו – היום מתקיימת חובה להגיש – יש קנס על אי-הגשת דוח בעד כל חודש בסכום של 750 שקלים, ועיצום כספי בסכומים של 1,180 או או 1,760 – לפי העניין.

<משה אשר: 380.

<שלומית ארליך: סליחה, 380.

משה גפני: שנייה.

משה גפני: מה שהיה זה שאנחנו טענו שהעיצומים הכספיים הם גבוהים מדי, ואז אמרנו שנוריד את זה ל- - -

<משה אשר: 500.

משה גפני: 500 זה היה פשרה בסוף.

משה גפני: לי התברר במהלך הדיון, שיש קנסות נמוכים יותר, 380.

משה גפני: ואז היה דין ודברים, משא ומתן שהתנהל פה בוועדה.

משה גפני: הסכמנו בסופו של דבר כולם מכורח הפשרה, שיהיו כאלה שיעלה להם הקנס, אבל הרוב יירד להם, העיצומים.

משה גפני: אני לא הולך לחזור בי ממה שסוכם, אבל בסוף כשיתקפו אותי – מה אני אומר?

<זאב פורת: הרוב המוחלט יורד.

משה גפני: הרוב המוחלט יורד.

משה גפני: הלאה.

<שגית אפיק: מתי אתם מטילים קנס?

<זאב פורת: אלה שלא חייבים בדיווח המקוון.

<שגית אפיק: הרוב חייב בדיווח המקוון.

<שגית אפיק: גם כל הפניות שהגיעו לוועדה היו על עיצומים כספיים גבוהים מאוד ועל הפרה חוזרת, שהעיצום הוטל שוב ושוב, וזה שונה מהקנס.

משה גפני: הסכמנו – אני לא חוזר בי, למרות שאם היום הייתי מנהל את המשא ומתן, הייתי יורד ל-400.

משה גפני: אבל מה שסוכם, סוכם.

משה גפני: אבל אם הרוב יורד, כי העיצומים הגבוהים האלה מדי גבוהים - בסדר.

משה גפני: הלאה.

משה גפני: יש בעיה מהותית או ניסוחית?

<גיא גולדמן: ניסוחית.

משה גפני: אז לא עכשיו.

משה גפני: מה הבעיה?

<גיא גולדמן: שלומית הקריאה שסעיף קטן (ה) יחול.

<גיא גולדמן: צריך גם סעיף (ו).

<גיא גולדמן: מייד אקריא אותו.

<גיא גולדמן: בסעיף 135(1) אחרי פסקה (א) יבוא: (א1) – כפי ששלומית הקריאה, דוח כאמור בפסקת משנה (א) במועד שנקבע באותה פסקה יוגש באופן מקוון בהתאם להוראות המנהל שנקבעו לפי סעיף 131ד(ד).

<גיא גולדמן: הוראות סעיף 131ד(ה) - ואני רוצה להוסיף: ו-(ו) - יחולו.

<גיא גולדמן: (ו) זה אומר שאם הדוח לא הוגש באופן מקוון, יראו אותו כאילו לא הוגש.

<גיא גולדמן: הוא נשמט.

<משה אשר: נכון.

<משה אשר: זה נאמר בעל-פה.

<משה אשר: צריך להפנות לסעיף.

<שגית אפיק: אבל על (ו) אין לכם הוראות מנהל.

<גיא גולדמן: לא מנהל.

<גיא גולדמן: סעיף קטן (ו) אומר: דוח, מסמך או טופס אשר היתה חובה להגישם באופן מקוון, ולא הוגשו בדרך זו, יראו כאילו לא הוגשו.

<שלומית ארליך: אין בעיה, אבל למה לא להגיד ש-(ג) יחול גם?

<שלומית ארליך: אתה מחיל את 131ד(ד), ואתה אומר שגם (ה) ו-(ו) יחולו.

<גיא גולדמן: אפשר להחיל גם את (ג).

<גיא גולדמן: אין לי התנגדות.

<גיא גולדמן: תמיד יש סמכות לפטור מבחינתי.

<שלומית ארליך: אז בעצם כל הסעיף חל; גם (ב).

<גיא גולדמן: נכון.

<גיא גולדמן: בגדול, זה כל הסעיף.

<גיא גולדמן: ממילא מועד התחילה הוא המועד שהמנהל קבע את הכללים.

<גיא גולדמן: הסעיף הקטן הראשון לא חל.

<שלומית ארליך: צריך להגיד שהוראות סעיף 131ד יחולו.

<שלומית ארליך: בסדר.

משה גפני: למה כתוב: במקום 380, יבוא: 500, בפסקה (2)?

<שגית אפיק: זה הקנס.

משה גפני: למה לא כתוב את מה שהיה גבוה וירד?

<משה אשר: כתוב בהמשך.

<משה אשר: 195.

<משה אשר: גם העיצומים שם.

<משה אשר: תצטטו מלא, ואז תראו את הסכומים.

<משה אשר: תצטטו את הסכומים.

<שלומית ארליך: אנחנו בסעיף 188.

<שלומית ארליך: בסעיף קטן (א), במקום הסיפה החל במילים "יוטל עליו בעד כל חודש של פיגור" יבוא "יוטל עליו בעד כל חודש של פיגור קנס של 500 שקלים חדשים.

<שלומית ארליך: ";

משה גפני: יש גם עניין להראות לציבור שלא רק מחמירים אתו; שגם מקלים אתו.

<שלומית ארליך: בסעיפים קטנים (ג) ו-(ד), במקום "380" יבוא "500";.

<שלומית ארליך: (13) בסעיף 195ב(א) – (א) ברישה, במקום "בסכום כמפורט להלן, בשל כל חודש מלא של פיגור בהגשת הדוח:" יבוא "בסכום של 500 שקלים חדשים בשל כל חודש מלא של פיגור בהגשת הדוח;

<שגית אפיק: זה בין 1,180 ל-1,760.

<שלומית ארליך: (ב) פסקאות (1) ו-(2) – יימחקו.

<שלומית ארליך: בסעיף 195ד(ד), במקום "כמשמעותם בחוק פסיקת ריבית והצמדה, התשכ"א–1961 (בסימן זה – חוק פסיקת ריבית)," יבוא "כהגדרתם בסעיף 159א(א),".

<שלומית ארליך: זה, במהלך הדיון בוועדה רשות המסים ביקשה לשנות גם את הדרך שבה מחושבת הריבית.

<שלומית ארליך: אתם רוצים להסביר מה שיניתם?

<זאב פורת: שם לא בנוי להפעיל שתי מערכות של ריבית והצמדה.

<זאב פורת: יש לנו מערכת אחת, שמוגדרת ב-159, ואנחנו רוצים לעבוד על-פיה.

<זאב פורת: אגב, היא יותר נמוכה מהמערכת שקיימת בעיצומים.

<שלומית ארליך: כלומר לא תהיה פגיעה בנישום כתוצאה מזה.

<זאב פורת: לא.

<זאב פורת: תהיה הקלה מסוימת אפילו.

<שלומית ארליך: סעיף 195ו – בטל.

<שלומית ארליך: אלה התאמות של הריבית.

<שלומית ארליך: בסעיף 195ז, המילים "ותוספת הפיגורים" – יימחקו.

<שלומית ארליך: בסעיף 195ח(ב), במקום "כמשמעותם בחוק פסיקת ריבית" יבוא "כהגדרתם בסעיף 159א(א)".

<שלומית ארליך: בסעיף 195ט(ב), במקום "כמשמעותם בחוק פסיקת ריבית" יבוא "כהגדרתם בסעיף 159א(א)".

<שלומית ארליך: עד כאן זה כל עניין הריבית.

<שלומית ארליך: בסעיף 240, זה – אנחנו חוזרים לדוחות המקוונים.

<שלומית ארליך: דוח מקוון לעניין צרופות.

<שלומית ארליך: בסעיף 240ב(ג), במקום "כפי שיורה המנהל" יבוא "

<שלומית ארליך: בהתאם להוראות המנהל שנקבעו לפי סעיף 131ד(ד), והוראות סעיף 131ד(ד) והוראות סעיף - נתאים את זה בהתאם ליתר הסעיפים, כפי שדיברנו קודם, כך שכל סעיף 130ד יחול – לא רק ה ו-ו.

<שלומית ארליך: עוברים לסעיף 14.

<שלומית ארליך: כאן אנחנו מוסיפים את הסעיפים שהוספנו לעניין הריבית והקנסות והעיצום הכספי לתחילה ב-1.1.2016, גיא?

<גיא גולדמן: כן.

<שלומית ארליך: תחילתם של סעיפים 195ב(א), 195ד(ד), 195ו, 195ז, 195ח(ב) ו-195ט(ב), כנוסחם בסעיפים – נשלים את זה כשיהיו לנו הסעיפים המעודכנים - ביום כ' בטבת התשע"ו (1 בינואר 2016).

<שלומית ארליך: כאן, גיא, צריך להוסיף גם את סעיף 188, אני חושבת.

<גיא גולדמן: אוקיי.

<שלומית ארליך: סעיפי תחילה ותחולה.

<שלומית ארליך: (ב) סעיף 131 לפקודה, כנוסחו בסעיף 13(4) לחוק זה, יחול על דוח שיש להגישו לגבי שנת המס 2015 ואילך.

<שלומית ארליך: זה הסעיף שמתייחס לדוח השנתי, שיהיה באופן מקוון.

<שלומית ארליך: (ג) על אף האמור בסעיף קטן (ב), תחילתם של סעיפים - הכנסנו את הסעיפים שיחול עליהם הדיווח המקוון, שכתבנו אותם בנפרד.

<שלומית ארליך: תחילתם של סעיפים 91ד(1א) לפקודה, כנוסחו בסעיף...

<שלומית ארליך: לחוק זה, הסיפה בסעיף 131(ב2)(1) לפקודה, כנוסחה בסעיף 13(4)(ב)(1)

<שלומית ארליך: (ב) לחוק זה, סעיף 135(1)(1א) לפקודה, כנוסחו בסעיף...

<שלומית ארליך: לחוק זה, סעיף 166(ב) לפקודה, כנוסחו בסעיף 13(10) לחוק זה, ושל סעיף 240ב(ג) לפקודה, כנוסחו בסעיף...

<שלומית ארליך: לחוק זה, ביום כניסתם לתוקף של כללים שיקבע המנהל לפי סעיף 131ד(ד) לפקודה כנוסחו בסעיף 13(5) לחוק זה.

<שלומית ארליך: הבנתי שכאן יש לכם בעיה עם הרשומות – ספי?

<ספי זינגר: הערה קטנה.

<ספי זינגר: ביקשנו – ואני מבין שזה גם מקובל מבחינת רשות המסים – שהחוק ייכנס לתוקף ביום שיהיה צו של שר האוצר כדי שיראו ברשומות, מתי נכנס החוק לתוקף, והצו ייעשה אחרי שהשר נוכח שהמנהל קבע כללים.

<שלומית ארליך: אתה מתכוון שכל מה שקיים, קיים.

<שלומית ארליך: רק לגבי הסעיפים שלגביהם יחולו הדוחות המקוונים, הסעיפים שאותם הכנסנו עכשיו, הספציפיים, הם ייכנסו עם הכללים, אבל יהיה צו- - -

<ספי זינגר: הכניסה לתוקף לא תהיה ביום שבו המנהל קובע כללים, כי אז חקיקה נכנסת לתוקף כשגורם מינהלי קובע כללים.

<שלומית ארליך: בלי שהנישומים יכולים לדעת מתי- - -

<ספי זינגר: נכון.

<ספי זינגר: יותר מתאים גם מבחינה מינהלית, שהכניסה לתוקף תהיה ביום שהשר יקבע את זה בצו, לכן אמרנו שהכניסה לתוקף תהיה בצו ביום שהשר יקבע בצו, והצו אחרי שהמנהל יקבע את הכללים, בסדר?

<שלומית ארליך: בסדר גמור.

<ירון גינדי: אפשר לשאול שאלה?

<ירון גינדי: למה 14ב לא נכנס לתוקף גם כאשר ייקבעו כללים- - -

משה גפני: ירון גינדי, נשיא לשכת יועצי המס.

<ירון גינדי: 14ב זה סעיף 131 כנוסחו בסעיף 13(4).

<ירון גינדי: זה אומר, לדעתי, החברות.

<ירון גינדי: אנחנו אומרים: היחידים והצהרות ההון, רק כשייקבעו כללים והחברות ממחר?

<ירון גינדי: אנחנו עוד לא יודעים איך תהיה החתימה האלקטרונית.

<ירון גינדי: אנחנו לא יודעים מה הכללים.

<ירון גינדי: למה החברות לא באותו עניין של היחידים?

<ישי פרלמן: עכשיו יחידים חייבים להגיש את הדוח הזה באופן מקוון.

<ישי פרלמן: אנחנו הוספנו שחברות יגישו את הדוח הזה באופן מקוון, בדיוק כמו יחידים.

<ירון גינדי: בסדר, אנחנו מסכימים.

<ישי פרלמן: אבל זה לא קשור לכללים.

<ישי פרלמן: זה הגשה בדיוק כמו שהיחידים היום מגישים – גם החברות צריכות להגיש, על-פי אותן דרכים שהיחידים היום מגישים.

<ישי פרלמן: הכול ברור וידוע.

<ישי פרלמן: אותו טופס, אותו דבר.

<ירון גינדי: זה כבר עבר בחקיקה.

<ישי פרלמן: זה לא עבר בחקיקה.

<ירון גינדי: שנייה.

<ירון גינדי: זה לא בחתימה אלקטרונית, נכון?

<ירון גינדי: זה כמו שהיחידים משדרים היום, זה השידור הזה.

<ירון גינדי: זה לא הדוחות המקוונים בחתימה האלקטרונית, עם כל הטפסים שעוברים מקוון אליכם – זה לא זה.

<ישי פרלמן: נכון.

<ירון גינדי: אוקיי.

<ירון גינדי: חתימה של הלקוח בכתב.

<ירון גינדי: אדוני היושב-ראש, זה מדבר על חתימה רגילה.

<משה אשר: זה בתקופת הביניים.

<ירון גינדי: אוקיי.

<שלומית ארליך: ספי, נחזור רגע סעיף אחד אחורה – לעניין השר יקבע בצו, אפשר שבמקום שהוא יקבע אחרי שייקבעו הכללים, שבעצם זה יהיה בתוך הכללים?

<שלומית ארליך: הרי הכללים מגיעים אלינו.

<ספי זינגר: - -

<שלומית ארליך: אה, נכון.

<שלומית ארליך: בסדר.

<שלומית ארליך: עכשיו עוברים לתיקון חוק מס ערך מוסף.

<קריאה: 13ו ו-13ז מדבר על מקדמות ולא על שליחת הדוח.

<קריאה: לכן לא רלוונטי להוסיף: לפי העניין.

<שלומית ארליך: תזכור את זה, ונחזור לזה.

<שלומית ארליך: צריך לבדוק את זה.

<שלומית ארליך: אנחנו עוברים לתיקון חוק מס ערך מוסף.

<שלומית ארליך: זה סעיף 16.

<שלומית ארליך: גיא, אתה יכול לקרוא את זה, כי לא היו פה תיקונים.

משה גפני: יש מחלוקת על הסעיף הזה?

<גיא גולדמן: לא.

משה גפני: אז בבקשה לקרוא את זה מהר.

<גיא גולדמן: בחוק מס ערך מוסף, התשל"ו–1975‏ (בפרק זה – חוק מע"מ) – הגשה באופן מקוון.

<גיא גולדמן: 67ג.

<גיא גולדמן: "הגשה באופן מקוון" – הגשת דוח, מסמך, או טופס, באמצעות מסר אלקטרוני; "חוק חתימה אלקטרונית" – חוק חתימה אלקטרונית, התשס"א–2001; "מסר אלקטרוני" – כהגדרתו בחוק חתימה אלקטרונית.

<גיא גולדמן: 72א מגדיר הגשת דוח מקוון לעוסקים שחייבים בדוח מפורט.

<גיא גולדמן: נוסף על מה שאמור באותה הוראה, יש פה הוראות חדשות.

<גיא גולדמן: נוסף על האמור בסעיף 72א, שר האוצר רשאי, באישור ועדת הכספים של הכנסת, לקבוע כי דוחות, מסמכים או טפסים נוספים אשר יש להגיש למנהל לפי חוק זה, כולם או חלקם, יוגשו באופן מקוון, כאמצעי דיווח יחיד, ואם הנישום בחר בכך - כאמצעי דיווח נוסף.

משה גפני: ואם הנישום בחר בכך- - -

<גיא גולדמן: בדיוק.

<גיא גולדמן: אחר כך, כמו כשאמרנו, שנסדר את זה למס הכנסה.

משה גפני: בסדר.

<שגית אפיק: רק לגבי מי שלא חלה עליו חובת הגשה, דיווח מקוון, יוכל לבחור, האם הוא רוצה מקוון או לא.

<גיא גולדמן: בדיוק.

<גיא גולדמן: (ג) על אף האמור בסעיף קטן (א), רשאי שר האוצר, באישור ועדת הכספים של הכנסת, לקבוע סוגי חייבים בדיווח שיהיו פטורים מחובת הגשה באופן מקוון.

<גיא גולדמן: (ד) המנהל רשאי לקבוע כללים לגבי הגשה באופן מקוון, בעניינים אלה: הליכי הזיהוי לצורך הגשה; אופן ההגשה; הארכת מועד ההגשה; הטפסים והמסרים האלקטרוניים שיש להשתמש בהם לצורך ההגשה.

<גיא גולדמן: (ה) על אף האמור בסעיף 2(א) לחוק חתימה אלקטרונית, יראו דוח, מסמך או טופס, אשר הוגשו באופן מקוון בהתאם לכללים שקבע המנהל לפי סעיף זה, כאילו נחתמו.

<גיא גולדמן: (ו) דוח, מסמך או טופס אשר היתה חובה להגישם באופן מקוון ולא הוגשו בדרך זו, יראו אותם כאילו לא הוגשו.

<גיא גולדמן: "; בסעיף 72א, בסעיף קטן (א), במקום הסיפה החל במילים "כשהם חתומים בחתימה אלקטרונית מאושרת" יבוא "בהתאם להוראות המנהל שנקבעו לפי סעיף 67ג(ד) והוראות סעיף 67ג(ה) ו-(ו) יחולו";

<שגית אפיק: אתה יכול להסביר את החתימה?

<גיא גולדמן: כן.

<גיא גולדמן: יכול להיות שבהמשך ייקבעו כללים, שיחליפו את חתימה אלקטרונית מאושרת גם לעניין הדוח המפורט, אז אנחנו רוצים שאם ייקבעו כללים כאלה, ברגע שהם ייקבעו, יראו את סעיף 72א כאילו הוא לא מחייב חתימה אלקטרונית מאושרת.

<גיא גולדמן: זה הכול.

משה גפני: הבנתי.

משה גפני: דיברנו על החתימה האלקטרונית – לא דיברנו על מע"מ.

משה גפני: זה אותו דבר.

משה גפני: משה, יש הבדל?

משה גפני: הלאה.

<גיא גולדמן: 17(ב).

<גיא גולדמן: תחילתו של סעיף 72א לחוק מע"מ, כנוסחו בסעיף 16(2) לחוק זה, ביום כניסתם לתוקף של כללים שקבע המנהל – כבר אמר פה ספי, שזה יהיה צו שנפרסם.

<גיא גולדמן: זה הכול.

משה גפני: לפי סעיף 67ג(ד) לחוק מע"מ כנוסחו בסעיף 16(1) לחוק זה.

משה גפני: הלאה.

<גיא גולדמן: 18.

<גיא גולדמן: חוק הבלו על דלק.

<גיא גולדמן: הגשה באופן מקוון.

<גיא גולדמן: שר האוצר רשאי לקבוע, באישור ועדת הכספים של הכנסת לקבוע כי דוחות, מסמכים או טפסים אשר יש להגיש למנהל לפי חוק זה, כולם או חלקם, יוגשו באופן מקוון, כאמצעי דיווח יחיד או כאמצעי דיווח נוסף; לעניין הגשה כאמור יחולו הוראות סעיף 67ג לחוק מס ערך מוסף, בשינויים המחויבים.

<גיא גולדמן: ";

<שלומית ארליך: מה אומרת הסיפה הזאת?

<גיא גולדמן: זה מופיע לכל ההוראות במע"מ לעניין כללי המנהל, סמכות לפטור מחובת הגשת דוח מקוון וחוק חתימה אלקטרונית.

משה גפני: איפה אתה?

<גיא גולדמן: הקראתי סעיף שלא קשור להוראות האלה בטעות.

<שלומית ארליך: סעיף 20 בנוסח שמונח לפניכם – יש תיקון פקודת המכס.

<שלומית ארליך: אתה רוצה להסביר, למה החלטתם שאתם לא צריכים את זה?

<גיא גולדמן: כן.

<גיא גולדמן: יש לנו תזכיר חוק עכשיו למערכת שער עולמי.

<גיא גולדמן: הדיווחים האלקטרוניים ייעשו כולם עם חתימה אלקטרונית מאושרת, באמצעות חתימה אלקטרונית מאושרת – חוק נפרד.

<משה אשר: כל המכס מגיע כחבילה נפרדת עם רפורמה שם – דיון נפרד.

<שלומית ארליך: סעיף 22 מדבר על תיקון חוק מס קנייה טובין ושירותים.

<גיא גולדמן: בחוק מס קנייה (טובין ושירותים), התשי"ב–1952 – (1) אחרי סעיף 5א יבוא: 5א2 - הגשה באופן מקוון.

<שלומית ארליך: כל הסעיפים – עשינו התאמות, וכתבנו בדיוק על אילו סעיפים זה חל, וכתבנו: נוסף על האמור.

<שלומית ארליך: כאן האם קיים דוח ספציפי?

<גיא גולדמן: לא.

<שלומית ארליך: אז על מה מחילים את זה?

<משה אשר: רק לפוטנציאל העתידי.

<משה אשר: כרגע אין דוחות על השולחן.

<שגית אפיק: אילו דוחות יהיו במס קנייה?

<גיא גולדמן: למשל, טבק או אלכוהול, אם נרצה הגשה מקוונת.

<שלומית ארליך: במכס הורדנו- - -

<גיא גולדמן: חוק מס קנייה חל גם בייצור מקומי.

<גיא גולדמן: יש יצרני טבק ואלכוהול, שלא קשור למכס.

<שלומית ארליך: אין בעיה.

<שלומית ארליך: השאלה, אם לא נכון יותר לבוא – כשיהיו לכם דוחות שעליהם תרצו להחיל- - -

<גיא גולדמן: אנחנו רוצים את זה בתקנות; לא בחקיקה ראשית.

<גיא גולדמן: לכן זה המקום.

<משה אשר: נכון לעכשיו.

רחל עזריה: זה השוליים שבשוליים.

משה גפני: הבעיה, שבחקיקה ראשית גם את השוליים שבשוליים צריך לעשות מסודר.

רחל עזריה: נראה לי שזה מסודר.

משה גפני: צריך לעשות את זה מסודר.

משה גפני: זאת חקיקה ראשית.

משה גפני: יש דברים שאני לא מבין כל כך למה אנחנו צריכים לדון בהם, אבל- - -

רחל עזריה: אני מסכימה.

משה גפני: כך לימדו אותי – שצריך בחקיקה ראשית להקפיד.

<גיא גולדמן: שר האוצר, באישור ועדת הכספים, רשאי לקבוע כי דוחות, מסמכים או טפסים אשר יש להגיש למנהל, לפי חוק זה, כולם או חלקם, יוגשו באופן מקוון, כאמצעי דיווח יחיד או כאמצעי דיווח נוסף; לעניין הגשה כאמור יחולו הוראות סעיף 67ג לחוק מס ערך מוסף, בשינויים המחויבים.

<גיא גולדמן: ";

משה גפני: ואם הנישום בחר בכך – גם צריך להוסיף.

<גיא גולדמן: נתאים את זה.

<שלומית ארליך: אקריא את מיסוי מקרקעין, כי יש שם תיקונים.

<שגית אפיק: ביקשתם להוסיף למרות שלא היה בכחול, והוועדה אישרה לכם את ההוספה.

<שגית אפיק: אני חושבת שצריך לכבד את זה.

<משה אשר: מודים לוועדה.

<שלומית ארליך: תיקון חוק מיסוי מקרקעין (שבח ורכישה).

<שלומית ארליך: במקום סעיף 76א יבוא: הגשה באופן מקוון.

<שלומית ארליך: 76א.

משה גפני: זה חשוב לכם?

<משה אשר: למעשה אנחנו מיישרים את הקו על כל החקיקה של המס.

<משה אשר: לכן כל חוק, מסדרים את זה.

<משה אשר: עושים את זה אחיד.

<שלומית ארליך: בסעיף זה - "הגשה באופן מקוון" – הגשת דוח, מסמך, או טופס, באמצעות מסר אלקטרוני; "חוק חתימה אלקטרונית" – חוק חתימה אלקטרונית, התשס"א-2001.

<שלומית ארליך: "מסר אלקטרוני" – כהגדרתו בחוק חתימה אלקטרונית.

משה גפני: שחברי הוועדה יידעו - זאת תוספת שאין אותה בכחול.

משה גפני: זה בסדר, אני בעד זה.

משה גפני: רשות המסים אומרת שצריך ליישר קו.

משה גפני: זה שהם לא הספיקו להכניס את זה – כי מדובר בחוק ההסדרים.

משה גפני: התפקיד של הוועדה, להכניס דברים שהממשלה לא הספיקה להכניס.

משה גפני: אנחנו עושים את זה הרבה בעניין הזה.

משה גפני: ..

<שלומית ארליך: הצהרות לפי סעיפים 73 עד 76, בקשה לתיקון שומה לפי סעיף 85, הודעת השגה לפי סעיף 87 ומסמכים כאמור בסעיף 96, יוגשו באופן מקוון, במועדים שנקבעו באותם סעיפים, בהתאם להוראות המנהל שנקבעו לפי סעיף קטן (ה).

<שלומית ארליך: כאן נעשה גם את ההתאמה.

<שלומית ארליך: שר האוצר רשאי, באישור ועדת הכספים של הכנסת, לקבוע כי דוחות, מסמכים הצהרות או טפסים נוספים אשר יש להגיש למנהל לפי חוק זה, כולם או חלקם, יוגשו באופן מקוון, כאמצעי דיווח יחיד.

<שלומית ארליך: גם כאן תהיה התאמה.

<שלומית ארליך: כאן אתם רוצים שזה יהיה רק יחיד?

<שלומית ארליך: כי פה לא התייחסתם לאם בחר בכך הנישום.

קריאה: הוא רק יחיד.

<שלומית ארליך: כלומר לא תהיה התאמה לכל יתר הסעיפים?

<שגית אפיק: אין חריגים במיסוי מקרקעין לעניין הדיווח המקוון?

<יניב כהן: בתוך הרשימה שנמצאים- - -

משה גפני: למה לא להתאים, אם יש מקרים חריגים?

משה גפני: להתאים.

משה גפני: זה לא לעניין, לא להתאים.

<ירון גינדי: אדוני היושב-ראש, גם כאן וגם בנושא של מע"מ נקבע ששר האוצר רשאי להחליט על סוגים מסוימים של אוכלוסייה שיהיו פטורים, באישור ועדת הכספים.

<ירון גינדי: כל עוד הוא לא קבע את זה, זה לא נכנס לתוקף?

<ירון גינדי: כי יכול מחר שר האוצר באישור הוועדה לא לקבוע, ואז חנות המכולת צריכה, או כל אחד שאין לו מחשב, צריך לעשות את זה מקוון.

משה גפני: לא.

משה גפני: יש פטורים.

<שגית אפיק: הוא שואל, אם כל עוד לא הותקנו התקנות, האם שר האוצר יכול לכפות מקוון.

<שגית אפיק: הוא יכול מקוון לגבי הדוחות שכתובים בחוק שהם מקוונים היום.

<שגית אפיק: הסברנו בתחילת הדברים- - -

<ג'ק בלנגה: כרגע הכול בפנים, אלא אם כן הוא הוציא החוצה.

<ג'ק בלנגה: זה צריך להיות הפוך – צריך להיות הכול בחוץ- - -

<ירון גינדי: או שעד שאין כללים, זה לא נכנס לתוקף.

<ירון גינדי: הרי דובר גם עם רשות המסים, שיש סוגים מסוימים של אוכלוסייה, שלא יהיו בתוך המשחק הזה.

משה גפני: אתם צודקים.

משה גפני: אני מבקש לנסח את זה כך, שמה שבחוק, בחוק; ומה שלא בחוק, עד ששר האוצר לא קובע את מה שהוא קובע, אלה שפטורים, פטורים.

משה גפני: כרגע אף אחד לא פטור לפי הנוסח.

<יוסי אלישע: כרגע אין חובת דיווח, אדוני היושב-ראש.

<שגית אפיק: לעניין מיסוי מקרקעין- - -

<יניב כהן: הרוב המכריע מגישים באמצעות עורך דין, שיש לו האפשרות להגיש את זה באופן מקוון.

<ג'ק בלנגה: אבל יש מיעוט שלא מגישים באמצעות עורך דין.

<יניב כהן: באותם מקרים שזה לא באמצעות עורך דין, נאפשר בעמדות אצלנו, להגיש את זה באופן מקוון ברשות.

<יניב כהן: לא יצטרך מהבית.

<ג'ק בלנגה: אני אבוא לרשות, לשבת מול מחשב?

<יניב כהן: גם היום אתה צריך לבוא ולאמת חתימות.

<משה אשר: הסטטיסטיקה היום היא ש-99% ומעלה - באמצעות עורך דין.

<ג'ק בלנגה: אבל מבקשים כל מסמך כאן באופן מקוון.

<ג'ק בלנגה: יש אנשים שאין להם מחשבים, לא יודעים גם להדפיס.

<יניב כהן: אבל באותם מקרים, מי שלא מיוצג על-ידי עורך דין, ממילא צריך להגיע לרשות לאימות חתימה, כי הוא לא מיוצג על-ידי עורך דין.

<יניב כהן: אז הוא יבוא, ויגיש את זה באופן מקוון ברשות.

<ג'ק בלנגה: לאימות חתימה לא חייבים להגיע לרשות.

<ג'ק בלנגה: זה עניין טכני.

<ג'ק בלנגה: זה לא נכון.

<ג'ק בלנגה: אימות חתימה יכול לעשות כל עורך דין.

<ג'ק בלנגה: הוא לא חייב להיות קשור לעסקת המכר.

<ג'ק בלנגה: אני חושב שהניסוח צריך להיות הפוך.

<ג'ק בלנגה: גם השגות לא חייב להיות עורך דין.

משה גפני: תקנו אותי אם אני טועה: מה ששגית אומרת לי, ומה שהבנתי עד עכשיו – בלי מקרקעין; אני מדבר על כל הדברים הקודמים – לפי הנוסח, מי שפטור, פטור, גם לפי החוק.

משה גפני: על כל פנים, זה הנוסח שצריך שיהיה כאן.

משה גפני: מי שפטור, פטור.

משה גפני: עד 80,000 שקל – פטור.

משה גפני: אם זה לא מנוסח כך, זה ינוסח כך.

קריאה: הפטור ממשיך, ויש לו אפשרות, אם הוא רוצה- - -

<שגית אפיק: השאלה, אם פטור של עד 80,000 רלוונטי לצורך מכירת דירה.

משה גפני: אני מדבר על כל הסעיפים הקודמים.

משה גפני: ירון, אני מבקש שינוסח באופן כזה, שמי שפטור, פטור, והשר יכול להרחיב.

משה גפני: אבל הוא יכול להרחיב את זה רק באישור ועדת הכספים.

<ירון גינדי: מה שאמרת עכשיו ומה ששגית אמרה, זה לעניין הדוחות המקוונים למס הכנסה, ה-82.

<ירון גינדי: מה לגבי מע"מ?

משה גפני: אותו דבר.

<ירון גינדי: כרגע אין פטור לגבי מע"מ.

<ירון גינדי: למס הכנסה – היא צודקת.

<ירון גינדי: לא למע"מ.

<ג'ק בלנגה: צריך להחליף את זה, לכללים שיקבע שר האוצר.

מיקי לוי: גם לנושא מע"מ?

<ג'ק בלנגה: כן.

משה גפני: מה החוק הקיים?

משה גפני: יש לי מכולת.

<משה אשר: קו הגבול בדוח המפורט הוא אפילו הרבה יותר גדול מאשר במס הכנסה.

<משה אשר: מי שחייב בדוח מפורט, שזה מעל מיליון וחצי חברות, מה שכבר עשינו, הוא יהיה חייב לעבור לדוח מקוון מלא.

משה גפני: מעל מיליון וחצי.

<משה אשר: כן.

<שגית אפיק: זה החוק הקיים.

מיקי לוי: זה החוק הקיים.

<ירון גינדי: משה, זה קשור לכאן?

<ירון גינדי: כלומר רק מי שחל עליו הדיווח המקוון המפורט, נכנס לתחולת החוק הזה.

<משה אשר: האחרים – מי שרוצה – כן.

<משה אשר: מי שלא רוצה – לא.

משה גפני: לא דיברתי על מיסוי מקרקעין.

משה גפני: אני מדבר על כל הדברים שהעליתם חוץ ממיסוי מקרקעין.

משה גפני: הנוסח יהיה כזה, שהפטורים שקיימים במע"מ לפי עניינו ובמס הכנסה לפי עניינו – מה שדיברנו - אני לא מדבר על מיסוי מקרקעין; תכף נדבר על זה משפט; שר האוצר רשאי להרחיב.

משה גפני: כל עוד הוא לא הרחיב, הניסוח הוא שמי שפטור, פטור, גם על מע"מ.

משה גפני: מע"מ זה עוד יותר גדול, מה שאמר משה אשר.

משה גפני: עד כאן בסדר.

משה גפני: מיסוי מקרקעין – אנחנו מדברים על מי שקונה דירה או שמוכר דירה, או שיש לו מגרש.

קריאה: או נדל"ן אחר – לאו דווקא דירה.

משה גפני: אבל נדל"ן – זה לא בעל המכולת עם ה-80,000 שקל.

משה גפני: אתם מכירים דבר כזה שאדם מוכר או קונה דירה בלי עורך דין?

<יוסי אלישע: ודאי.

<יוסי אלישע: אני עו"ד יוסי אלישע, לשכת עורכי הדין.

<יוסי אלישע: במקרה של רוכשי דירה ראשונה, לרוב זה נפוץ, מקבלנים, מיזמים – הדיירים לא מיוצגים.

<יוסי אלישע: הדיווח לרוב נחתם במסגרת או בפני אותו עורך דין שמאמת, אבל הוא לא מייצג אותם לעניין שומה; הוא לא עורך עבורם את השומה.

<משה אשר: זה לא עם הנתונים שאנחנו רואים.

<משה אשר: אנשים מגישים את השומה העצמית לעניין מס רכישה, לעניין מס שבח, באמצעות עורך דין.

<משה אשר: כמעט כל – זה 99 מהמש"חים – חתומים על-ידי עורך דין.

<יוסי אלישע: היום אין בעיה, כי אין דיווח מקוון.

<יוסי אלישע: לכן על המש"ח הזה שנחתם במסגרת החתימה, אין בעיה לעשות את זה.

<יוסי אלישע: ודיווח מקוון – אתה צריך שיישארו שני הצדדים מול המחשב של אותו עורך דין.

<יוסי אלישע: זה לא יקרה – אותו עורך דין לא מייצג את אותו דייר.

<יוסי אלישע: אני יודע – אני עושה אלפים כאלה.

<יוסי אלישע: הוא לא מייצג אותו.

<יוסי אלישע: הרי הוא לא יגבה ממנו עכשיו כסף נוסף.

<יוסי אלישע: אדוני היושב-ראש, אני מציע להחריג לפחות את רוכשי הדירה הראשונה.

<משה אשר: בשום פנים ואופן.

<יוסי אלישע: עד שייקבעו הכללים.

<משה אשר: בשום פנים ואופן.

משה גפני: אנחנו אחרי הדיון.

משה גפני: משה, לפי החוק הקיים, שר האוצר באישור ועדת הכספים - זה קיים היום.

<שגית אפיק: זה נקבע בהסדרים, קודם.

משה גפני: שר האוצר, באישור ועדת הכספים של הכנסת, רשאי לקבוע כי הצהרות לפי סעיפים 73 עד 76 - כולן או חלקן - יוגשו באופן מקוון, בדרך שייקבע, וכן חריגים להגשת ההצהרות כאמור, ורשאי הוא לקבוע בדרך האמורה מקרים שבהם מי שלא הגיש הצהרה באופן מקוון, כפי שקבע, יראו אותו כמי שלא הגיש הצהרה לעניין ההוראות לפיי חוק זה.

משה גפני: זה החוק הקיים.

משה גפני: מה שצריך לעשות זה רק להביא תקנות לאישור ועדת הכספים.

משה גפני: למה אתה צריך את זה פה?

משה גפני: אני לא משנה כלום.

משה גפני: יש לך את זה.

<משה אשר: אתם ביקשתם ליישר את הקו.

<שגית אפיק: לא, אתם ביקשתם בישיבה הקודמת ביקשת להוסיף את התיקון הזה.

משה גפני: אל תכניסו בכוח.

משה גפני: שנייה.

משה גפני: אני אתכם, ואני אתם.

משה גפני: אני לא רוצה בחוק הזה לשנות מהפטורים הקיימים.

משה גפני: גם אתם לא ביקשתם.

משה גפני: ביקשתם להכניס את הדיווח המקוון לאלה שלא נמצאים בפטורים.

משה גפני: זה הנושא שעומד פה בחוק הזה.

משה גפני: יש חוק לגבי מיסוי מקרקעין – חוק שעבר כבר וקיים.

משה גפני: אתם יכולים לדרוש דיווח מקוון במקרקעין.

משה גפני: נקודה.

משה גפני: אתם יכולים לקבוע את הכללים, להוריד או להוסיף.

משה גפני: שר האוצר באישור ועדת הכספים, כמו שאתם מבקשים כאן - אבל זה קיים כבר.

<משה אשר: יש הפוטנציאל.

משה גפני: קיים.

משה גפני: יש חוק.

משה גפני: שר האוצר באישור ועדת הכספים רשאי לקבוע כי הצהרות לפי סעיפים 73 עד 76 כולן או חלקן יוגשו באופן מקוון.

משה גפני: תביאו את התקנות – נאשר אותן.

<ישי פרלמן: אבל בסעיפים האלה שאנחנו מביאים עכשיו, יש עוד תיקונים.

<ישי פרלמן: למשל, הפטור מחתימה אלקטרונית, ולמשל, הכללים שקובע המנהל.

<ישי פרלמן: יש פה דברים שהם – אנחנו רוצים ליישר את הקו, כך שבכל חוקי המס יהיה אותו סעיף, אותו מנגנון.

רחל עזריה: יישור הקו מקל.

משה גפני: אבל הם טוענים שאין פטורים.

משה גפני: יש חוק.

משה גפני: צריך לקבוע את החריגים.

משה גפני: הם לא קבעו עדיין.

<ישי פרלמן: זה מה שאנחנו עושים עכשיו.

<ישי פרלמן: אתם ביקשתם שבחוק עצמו יהיו הסעיפים, תהיה החובה.

<שגית אפיק: בואו נקבע שלגבי מיסוי מקרקעין, כל עוד לא תקבעו את החריגים, זה לא ייכנס לתוקף – אפשר את זה?

<דניאלה רוט: לא בהכרח יהיו חריגים.

<דניאלה רוט: כרגע יש סעיף בחוק מיסוי מקרקעין, שקובע תחולה רחבה.

<דניאלה רוט: כרגע אין חריגים.

<דניאלה רוט: יכול להיות שבעתיד ייקבעו, אבל כרגע אין.

<דניאלה רוט: אני לא מבינה לכן מה הטרוניה.

<דניאלה רוט: אני גם יודעת שבדרך כלל מגישים גם מי שרוכש דירה, מגיש את הדוח לרשות המסים באמצעות עורך הדין של הקבלן, לרבות- - - אבל אני לא פותחת את הדיון הזה.

<דניאלה רוט: לענייננו, אנחנו רצינו את התיקון כרגע כדי יותר מבחינה פרוצדורלית, של אופן קביעת הכללים, והפטור מסעיף 2א לחוק חתימה אלקטרונית.

<דניאלה רוט: אפשר אולי להתאים את הסעיף הקיים, רק להוסיף – זה בעיקר התוספת של סעיף 2א לחוק חתימה אלקטרונית.

<דניאלה רוט: זה באמת לא שינוי מהותי ממה שיש עכשיו.

<דניאלה רוט: לכן- - -

משה גפני: משה, אני לא רואה פה- - -

<משה אשר: צריך ליישר את הקו.

משה גפני: את זה המנהל יכול לקבוע.

<דניאלה רוט: היום – לא.

<דניאלה רוט: אנחנו מבקשים להתאים את זה.

<שגית אפיק: ברגע שתביאו תקנות, תוכלו להכניס את העניין של חתימה אלקטרונית לתקנות.

<דניאלה רוט: יש סעיף 2א לחוק חתימה אלקטרונית, ואנחנו לא יכולים בתקנות לגבור על חוק חתימה אלקטרונית.

<דניאלה רוט: צריך את ההסמכה בחקיקה.

<משה אשר: כמו שעשינו בחקיקות אחרות.

<שגית אפיק: למה זה לא היה בממשלתית, ספי?

<שגית אפיק: לא היה מיסוי מקרקעין בממשלתית בכלל.

<שגית אפיק: ביקשתם להוסיף את זה ישיבה קודמת – למה?

<ספי זינגר: בגלל 76א.

<שגית אפיק: כלומר חשבתם, כשעשיתם את הממשלתית, ש-76א מספיק לכם.

<דניאלה רוט: נכון, ואחר כך התייעצנו, וראינו שזה לא מספיק.

<ג'ק בלנגה: אנחנו לא מסכימים שזה יהיה באופן גורף.

<ג'ק בלנגה: יש גם עורכי דין שלא מגישים באמצעות מחשב עדיין.

<ג'ק בלנגה: המילה "מספיק" לא מתאימה.

רחל עזריה: באמת.

משה גפני: בבקשה.

<ספי זינגר: אפשר לעשות את החוק כמו שהוא עכשיו, אבל בדרך שבה עשה הממשלתי, כלומר לא לקבוע עכשיו את הסעיפים 73 עד 76.

משה גפני: אתה יכול לדבר יותר בקול?

משה גפני: אתה אמרת דבר חשוב.

משה גפני: כבר אמרתי את זה פה בשקט.

<ספי זינגר: לעשות את ההצעה בדרך שבה נעשתה ההצעה הממשלתית, כלומר את המבנה לעשות כמו המבנה שיש בפקודת מס הכנסה, שזה מבנה אחיד.

<ספי זינגר: במקום לקבוע עכשיו בחקיקה את הסעיפים שעליהם יחול הדיווח המקוון, לעשות את זה בהסמכה, כמו שבאנו בממשלתית, ואז את לא צריכה עכשיו- - -

<שגית אפיק: אם אשאיר את 76א, למה אני צריכה את כל הסעיף שהוספתם?

<דניאלה רוט: זה פשוט מבנה יותר מדויק.

משה גפני: אני רוצה להיות פרקטי.

משה גפני: ספי, אתה בעצם מציע להשאיר את כל הסעיף הזה, כי זה דומה לכל מה שקורה ברשות המסים.

משה גפני: במקום פסקה 76(ג) יהיה 76(א), שמופיע בין כה וכה.

<ספי זינגר: במקום פסקה (ב), שאומרת: הצהרות לפי סעיפים 73 עד 76 – יהיה כתוב: שר האוצר באישור ועדת כספים יהיה רשאי לקבוע מסמכים, הצהרות וטפסים – בלי המילה: נוספים – אשר יש להגיש אותם- - - לפי חוק זה.

<ספי זינגר: וב-(ג) לא לכתוב את המילה: נוספים.

משה גפני: אבל למה לא לשים במקום מה שיש כאן, את 76א?

<ספי זינגר: זה יותר דומה לממשלתית.

<ספי זינגר: זה יותר רחב.

<ספי זינגר: זה יותר מקיף.

משה גפני: את הסעיף הקיים לשים.

<שגית אפיק: ועכשיו במיסוי מקרקעין – לעומת יתר החוקים - זה יהיה אחר?

<ספי זינגר: לא.

<ספי זינגר: הרי בכל יתר החוקים גם עשינו הוראת הסמכה כללית לנוספים.

<שגית אפיק: לנוספים, אבל קבענו על מה כן יחול דיווח המקוון ועל מה יהיו חריגים.

<שגית אפיק: כאן אין לך – לא על מה יחול הדיווח המקוון, כי אתם רוצים את זה על הכול – 73 עד 76 זה כל הטפסים.

משה גפני: אני מבקש לסיים את העניין הזה.

משה גפני: אני רוצה לעשות סדר.

משה גפני: יש לנו מה שרשות המסים מבקשת – היא מבקשת שבכל המקומות יהיה אותו דבר.

משה גפני: בכל המקומות יש חריגים שהם פטורים.

משה גפני: אלה נשארים פטורים אלא אם כן שר האוצר רוצה להרחיב את זה באישור ועדת הכספים – גמרנו את העניין.

משה גפני: באה עכשיו רשות המסים ואומרת: אני רוצה את זה גם במיסוי מקרקעין.

משה גפני: במיסוי מקרקעין אין פטורים, אבל יש חוק, שהוא אומר ששר האוצר רשאי לקבוע חריגים, והוא עדיין לא קבע.

משה גפני: הוא לא בא עם חריגים – לא לכאן ולא לכאן.

משה גפני: אני מבקש לא לשנות ממה שקיים, כמו שקיים בכל המקומות.

משה גפני: לכן כל החוק יכול להישאר על מיסוי מקרקעין לבד מהעובדה ששר האוצר בסעיף הזה, שבו יש את ההתחייבות הזאת, שר האוצר באישור ועדת הכספים, יוגשו באופן מקוון כאמצעי דיווח יחיד - יהיה הסעיף הקיים, לא לשנות אותו.

<דניאלה רוט: זה בסדר, רק צריך להוסיף את הנושא של קביעת כללים לגבי אופן ההגשה, את הסעיף שאומר: על אף האמור בסעיף 2א לחוק חתימה אלקטרונית, ואת הסעיף שאומר שדוח והמסמך או טופס- - -

משה גפני: כן.

<דניאלה רוט: זה יוצא אותו דבר.

<שגית אפיק: נעשה את זה פשוט יותר: היושב-ראש אומר ש-76א יישאר כמו שהוא.

<שגית אפיק: נוסיף את ההגדרות של הגשה באופן מקוון וחוק חתימה אלקטרונית ומסר אלקטרוני ל-76א, ואז לא צריך את ב ולא צריך את ג.

<שגית אפיק: יש פה פעמיים ג.

<שגית אפיק: צריך את הנושא של החריגים וכללים לגבי ההגשה.

<שגית אפיק: זה הכול.

<ישי פרלמן: אנחנו גם צריכים הרשאה לקבוע – בהמשך, נרצה להוסיף עוד דברים באופן מקוון, בקשה לתיקון שומה לפי סעיף 85, למשל, והודעת השגה לפי סעיף 87.

<ישי פרלמן: אנחנו צריכים הסמכה בשביל הדברים האלה.

<ישי פרלמן: כרגע ב-76א- - -

<שגית אפיק: אבל יש לכם היום את 73 עד 76.

<שגית אפיק: אה, אתם רוצים להוסיף עוד טפסים?

<שגית אפיק: אני חייבת להעיר: בשנת 2013 קיבלתם הסמכה, לבוא לוועדה הזאת.

<שגית אפיק: היו לכם כמעט שלוש שנים לבוא לוועדה ולומר: אנחנו רוצים מקוון על הטופס הזה ועל זה.

<שגית אפיק: שלוש שנים לא באתם.

<שגית אפיק: הבאתם הצעת חוק ממשלתית בלי מיסוי מקרקעין.

<שגית אפיק: לא ביקשתם שם מקוון.

<שגית אפיק: עכשיו אתם רוצים לא רק את הסעיפים שיש לכם ב-76א אלא אולי סעיפים תיאורטיים שיהיו לכם בעתיד.

<משה אשר: בהמשך יהיו עוד, ונשלב אותם.

<שגית אפיק: תרצו בעתיד – תבואו.

<שגית אפיק: להוסיף עוד סעיף ועוד טופס ועוד טופס – נראה לי מוגזם.

<שגית אפיק: אז תתקנו בחקיקה ראשית.

<משה אשר: אני לא מבין את הדיון.

<משה אשר: אנחנו בסוף מיישרים את הקו.

<משה אשר: כמו שבמס הכנסה ומע"מ יהיו דוחות נוספים – נבוא לפה ונבקש את זה, אותו דבר פה.

<משה אשר: כרגע יש הבסיס.

<משה אשר: אם יהיו דברים נוספים- - -

רחל עזריה: הרי החוק הזה מרוצף באישור ועדת הכספים.

רחל עזריה: שריינו את עצמנו.

משה גפני: הם מעלים על מיסוי מקרקעין טענה נכונה.

משה גפני: אני מבקש שאת הסעיף הזה – שגית אומרת שאם רוצים עוד דברים – זה באמת קצת מוגזם, אבל קודם כל את הבסיס.

משה גפני: בניגוד לדברים האחרים, עדיין לא נקבעו מי החריגים.

משה גפני: להשאיר את הסעיף הזה.

משה גפני: בתוך המכלול, לשים את הסעיף הזה.

משה גפני: אני לא חושב שבכלל יש פה ויכוח.

<שגית אפיק: 73 עד 76 יישאר.

<שגית אפיק: אתם רוצים גם על ההשגה – אגב, אני חושבת שההשגה זה קצת כבר טרטור לבן אדם.

<שגית אפיק: לא יודעת.

<שגית אפיק: אז תשאירו את העיקר.

משה גפני: רבותיי, אנחנו בחוק ההסדרים, על כל המשתמע מכך.

משה גפני: אנחנו מנסים לעשות עבודה יסודית.

משה גפני: מקובל.

משה גפני: הסכמתי שזה יחול גם על מיסוי מקרקעין, כי אמרתם שרוצים ליישר קו.

משה גפני: יש טענה צודקת מצד הארגונים, שבכל הדברים אחרים יש חריגים.

משה גפני: כאן אין חריגים.

משה גפני: החוק קבע כבר, ב-2013, ששר האוצר יביא חריגים.

משה גפני: אני מבקש שאת הסעיף הזה, שיהיה, לא צריך להרחיב יותר מזה.

משה גפני: תקבלו פה את כל הסעד לגבי העניין הזה, אם תבואו עם חריגים.

משה גפני: תקבלו את כל הסעד.

<משה אשר: לדיווחים של העסקאות אין לנו חריגים.

<שגית אפיק: עכשיו כשאתם מוסיפים את החריגים, זה לא אמור לחול?

<משה אשר: על המש"חים – לא.

<שגית אפיק: זה לא מה שכתוב בנוסח שלכם.

<שגית אפיק: כתוב שזה יחול גם על 73 עד 76.

<שגית אפיק: לא כתוב שזה יחול רק על השגות.

<ישי פרלמן: ההצהרות ללא חריגים.

<ישי פרלמן: שלב א', כשאדם מגיש דיווח.

<שגית אפיק: אבל בנוסח החדש שהבאתם לוועדה אתם כן כותבים שיהיו לכם חריגים: על אף האמור בסעיפים קטנים (ב) ו-(ג) רשאי שר האוצר באישור ועדת הכספים לקבוע סוגי חייבים בדיווח, שיהיו פטורים מחובת הגשה באופן מקוון.

<שגית אפיק: זה אמור לחול גם על 73 עד 76, גם לפי הנוסח שלכם.

<משה אשר: כרגע אין לנו חריגים.

<משה אשר: אם יהיו לנו חריגים, אם נחשוב עליהם, נבוא לכאן.

<שגית אפיק: נכון.

<שגית אפיק: כרגע גם לא ביקשתם שום דבר שיוגש באופן מקוון, לפי 76א.

<שגית אפיק: אנחנו באתו מצב.

<ספי זינגר: - -

משה גפני: אני לא מבין את ההתלבטות שלכם.

משה גפני: תבואו לוועדה אחרי החוק הזה, ואחרי החוק שהיה ב-2013, תבואו עוד חודש, ותגידו: אלה חריגים, אלה לא חריגים – בזה נגמר העניין.

משה גפני: לא נתווכח על זה.

<שגית אפיק: אומר לכם היושב-ראש כך: הוא משאיר לכם את סעיף ההגדרות, הגשה באופן מקוון, חוק חתימה אלקטרונית, מסר אלקטרוני.

<שגית אפיק: סעיפים קטנים (ב) ו-(ג) יורדים.

<שגית אפיק: ג החדש ממילא מופיע ב-76א כמו שהוא.

<שגית אפיק: כללים לגבי הגשה באופן מקוון – יתוסף.

<שגית אפיק: זה יהיה הדבר היחיד שיתוסף, זה הכול.

<שגית אפיק: הוא לא מרחיב- - -

<דניאלה רוט: גם (ו) ו-(ז).

<שגית אפיק: בסדר.

משה גפני: סיימנו את הדיון בעניין הזה.

משה גפני: (ה) ו-(ו) נשאר.

<ספי זינגר: האם לצמצם את ההסמכה?

<ספי זינגר: בכל מקרה כל דבר יבוא לוועדת כספים.

<ספי זינגר: הממשלה מבקשת שההסמכה בכפוף לאישור ועדת הכספים כן תהיה רחבה, ולא תהיה מוגבלת.

משה גפני: בסדר.

משה גפני: ספי, מספיק.

משה גפני: זה בסדר.

משה גפני: אני מציע בעוד כמה שבועות לבוא עם הכללים, ונגמור את העניין לגמרי.

משה גפני: זה הכול.

משה גפני: איך קורא לזה מיקי לוי – זה עדיין לא אפוי לגמרי.

משה גפני: קחו כמה שבועות.

משה גפני: אנחנו נותנים לכם את כל האפשרות.

משה גפני: אנחנו גם אומרים מראש – אתם תבואו- - -

<ניר אמסל: אדוני היושב-ראש, גם אם אנחנו משאירים את סעיף ג, כלומר האפשרות לקבוע הגשה רחבה של מסמכים או דוחות – בכל מקרה הממשלה או שר האוצר צריך להגיש לאישור הוועדה.

<ניר אמסל: באותו זמן ששר האוצר יגיש לאישור ועדת הכספים את הגשת הדוחות, כמובן, זה יצטרך לבוא עם חריגים, אם יימצא לנכון.

<ניר אמסל: כמובן, נציגי הלשכות מסכימים לזה – אני בטוח שהם יסכימו לזה.

<יוסי אלישע: אדוני, אנחנו בהחלט רוצים שכשיהיה דיווח מקוון, הוא יכלול את הכול, ולא ניתקל עם מסמך- - -

משה גפני: חבל על הזמן.

משה גפני: סעיף ג נמצא ב-76א.

קריאה: אבל רק באופן חלקי.

משה גפני: לא באופן חלקי.

משה גפני: אנחנו משאירים את כל הסעיפים האחרים.

<קריאה: גם בתמיכת הלשכות אני אומר: סעיף ג, אם הוא יישאר, זה ייתן יתרון- - -

משה גפני: למה ב-76א אין לך את זה?

<קריאה: חסר שם השגות, בקשות, מסמכים שהם חלק מהליך השומה.

<קריאה: הרעיון של הגשה מקוונת הוא הטבה בסופו של דבר.

<קריאה: כמובן שבמידת הצורך הנושא של חריגים צריך להיבחן, וצריך להגיע עם הסבר, האם כן או לא.

<שגית אפיק: אם יהיו להם חריגים.

<שגית אפיק: יכול להיות שלא יהיו להם חריגים בכלל, והם לא יביאו, וזה יהיה בסדר גמור.

<ניר אמסל: זה מה שאנחנו אומרים.

<ניר אמסל: לכן צריך להשאיר את ההסמכה הרחבה יותר.

<ניר אמסל: בכל מקרה, זה באישור ועדת הכספים.

<ניר אמסל: ככל שיימצא לנכון, ודאי שרשות המסים יודעת לבחון את הדברים האלה, וכשהיא תבוא להגיש בקשה להגשה מקוונת, כמובן היא תצטרך להסביר, האם יש צורך בחריגים או אין.

<שגית אפיק: אבל לפני רגע הסברתם לנו שחלק מהטפסים לא מוגשים על-ידי עורכי דין בעסקת מקרקעין.

<שגית אפיק: השגות זה תמיד על-ידי עורכי דין?

<ניר אמסל: לא נרד פה לפרטים, על איזה דוח כן, ואיזה דוח – לא.

<ניר אמסל: אם נגיש בקשה, שדוח מסוים יוגש באופן מקוון, נציגי הלשכות יהיו פה, תאמיני לי, והם יגידו לך האם זה נכון או לא מבחינתם, ואנחנו נגיד אם זה נכון או לא מבחינתנו.

<ניר אמסל: כמובן, בסופו של דבר גם רשות המסים הוכיחה לא פעם פה בוועדה שהיא יודעת לעשות את זה בתיאום עם הלשכות.

משה גפני: אני לא מבין למה אתם מקשים עלינו את החיים.

<ניר אמסל: כי המטרה- - -

משה גפני: מה המטרה?

משה גפני: יש לכם החוק הזה.

משה גפני: עם כל הכבוד, הלשכות לא קובעות.

משה גפני: אני שומע אותם, אני חושב שהיה היגיון במה שהם אמרו.

משה גפני: לכם זה לא מפריע ואתם יכולים לבוא לפה.

משה גפני: לא לחכות שלוש שנים.

<ניר אמסל: אני מסכים, אדוני היושב-ראש.

<ניר אמסל: המטרה של התיקון הזה – התייעלות של אופן העבודה.

<ניר אמסל: בסופו של דבר זה הטבה גם מבחינת רשות המסים וגם מבחינת הנישומים.

<ניר אמסל: עצם העבודה המקוונת – היום אנחנו הולכים לעולם אינטרנטי.

<ניר אמסל: כל העולם נמצא שם.

משה גפני: הבנו את זה.

<ניר אמסל: המטרה היא לעבור לעבודה באופן מקוון כולל.

<ניר אמסל: זה בסופו של דבר אינטרס של כל הצדדים, ולכן אנחנו מבקשים את ההסמכה הרחבה.

<ג'ק בלנגה: אני חושב שהמצב, כפי שהיושב-ראש הציע, צריך להישאר כך.

<יוסי אלישע: אדוני היושב-ראש, אנחנו כלשכת עורכי הדין, כמי שאמונים על מרבית הדיווחים שמוגשים לרשות המסים, בהחלט נרצה שתהיה הסמכה בסעיף כפי שהיא מנוסחת בסעיף ג, שתאפשר גם הגשת בקשות ביניים וגם השגות.

משה גפני: כמו שמנוסח בחוק הממשלתי?

<יוסי אלישע: כמו שהיתה הצעה כאן לפני מספר דקות, למחוק את סעיף ב, להשאיר את סעיף ג בשינויים המתחייבים.

<יוסי אלישע: וכמובן, נרצה שיהיה דיון בעניין החריגים, כשזה יבוא לוועדה, כי יש חריגים.

משה גפני: אני כבר הצעתי את ההצעה שלי.

משה גפני: סעיף 76א יהיה.

משה גפני: הלאה.

משה גפני: אנחנו לא מצביעים עכשיו.

משה גפני: נצביע כשנצביע בזה.

משה גפני: זה נשאר להצבעה.

משה גפני: אני אבקש מהוועדה להצביע עם הנוסח הזה.

משה גפני: אני מדבר על סעיף 76א.

משה גפני: אני אביא את זה להצבעה, אלא אם כן עד אז תשכנעו אותי שצריך לעשות פה שינוי דרמטי.

משה גפני: לא צריך את זה.

משה גפני: שיבואו לוועדה, ותקבלו את זה.

<ישי פרלמן: אבל אם אפשר להוסיף לפחות את ההרחבה, גם של ההשגות והמסמכים הנלווים.

משה גפני: (ה)-(ו) בפנים.

<שגית אפיק: הוא לא מכניס את ההרחבה של ההשגות.

<שגית אפיק: הוא משאיר את 73 עד 76.

<משה אשר: נאמר שנרצה לעשות השגות בצורה מקוונת – אוכל לעשות או לא?

<שגית אפיק: לא.

<שגית אפיק: תצטרך לתקן את החקיקה.

<משה אשר: חקיקה ראשית?

<משה אשר: בשום פנים ואופן לא.

קריאות: - -

<ג'ק בלנגה: יש פה אינטרסים שונים.

<ג'ק בלנגה: לא שתהיה חובה; שתהיה רשות.

<ג'ק בלנגה: כמו שכתבו קודם - כדיווח נוסף.

רחל עזריה: גפני, זה גם ככה באישור ועדת כספים.

קריאות: - -

משה גפני: רבותיי, את כל הדברים האלה היה צריך לעשות קודם.

משה גפני: מה שצריך חקיקה ראשית – אני משאיר.

משה גפני: הסעיף הזה של שר האוצר רשאי – זה יהיה 76א.

משה גפני: אני רק מבקש שאת הדברים האלה תעשו קודם.

<ג'ק בלנגה: אדוני, מס הכנסה ובמע"מ נקבעה סמכות לשר האוצר באישור ועדת הכספים, לקבוע פטורים.

<ג'ק בלנגה: האם אפשר להכפיף את התחולה, שתהיה גם לעניין הזה, שהוראות החוק יחולו רק אחרי ששר האוצר קובע את הפטורים?

משה גפני: איזה הוראות חוק?

<ג'ק בלנגה: כל הוראות החוק.

<משה אשר: לא בטוח שיהיו פטורים.

<ג'ק בלנגה: אנחנו חושבים שצריך להיות פטורים.

<משה אשר: אנחנו לא בטוחים.

משה גפני: לא.

משה גפני: השגות יצטרכו, לפי החוק הזה, אם הוא עובר, יצטרכו באופן מקוון.

משה גפני: אני משאיר את זה.

משה גפני: את פסקה (ג), שר האוצר רשאי וכו' - אני מוריד.

משה גפני: במקום זה נשאר הקיים, 76א.

משה גפני: זה הכול.

משה גפני: הורדתי הסמכה כללית.

רחל עזריה: למה?

משה גפני: כי יש 76א.

רחל עזריה: אבל כולם מסכימים שרוצים את זה.

משה גפני: אני לא רוצה את זה.

משה גפני: אני רוצה שיבואו לוועדה.

משה גפני: יש להם הסמכה בעניין הזה.

משה גפני: שר האוצר רשאי להביא את הדברים האלה.

משה גפני: לא צריך לשנות את זה.

משה גפני: יבואו, ונאשר.

<ניר אמסל: בכל מקרה יצטרכו להגיע לוועדה, אדוני היושב-ראש.

רחל עזריה: אז למה לא?

<יוסי אלישע: הליך השומה מורכב מהרבה מאוד הליכים נוספים לאחר מכן.

<שגית אפיק: אבל הוא הוסיף לכם את ההשגה.

<שגית אפיק: הוא הוסיף את סעיפים 85, 87 ו-96.

<שגית אפיק: כל הטפסים שעורכי הדין יגישו, יהיו באופן מקוון.

משה גפני: האמת היא שאני קצת מבולבל מהדיון הזה.

<שגית אפיק: שוב: 73 עד 76, 85, 87 ו-96, כולם ייכנסו לבקשת רשות המסים, לבקשת הלשכות, שיגישו את זה עורכי הדין באופן מקוון.

משה גפני: אבל אני חייב להעיר הערה.

משה גפני: אני הסכמתי בהתחלה על מיסוי מקרקעין, שזה יתוסף.

משה גפני: זה לא היה בהחלטת הממשלה ולא בהחלטת ועדת שרים.

משה גפני: אם אפשר לאחד או ליישר קו – הסכמתי, ואז התעוררה בעיה שהלשכות העירו, לגבי מיסוי מקרקעין, בניגוד למע"מ ובניגוד למס הכנסה וכל המסים האחרים, שם אין חריגים.

משה גפני: התברר לי תוך כדי הדיון שיש חוק שמאפשר לכם לעשות את זה.

משה גפני: לא עשיתם את זה משך שלוש שנים.

משה גפני: בסדר.

משה גפני: אני התעוררתי לעניין הזה בגלל הלשכות.

משה גפני: הלשכות חזרו בהם.

<יוסי אלישע: לא חזרנו.

<יוסי אלישע: אנחנו מבקשים שיהיה דיון בעניין החריגים כמובן.

<שגית אפיק: אם יהיו חריגים.

משה גפני: אבל אני לא עורך דין.

משה גפני: אתה עורך דין.

משה גפני: אתה היית צריך לדעת מראש שיש הסעיף הזה.

משה גפני: אני לא ידעתי.

משה גפני: אמרה לי היועצת המשפטית.

משה גפני: לכן אני משאיר את הסעיף הזה ככה.

<שלומית ארליך: לגבי התחילה והתחולה, גיא, יחול מה שקבוע בסעיפים האחרים – מיום כניסת הכללים לתוקף.

<שלומית ארליך: זה דבר ראשון.

<שלומית ארליך: דבר שני, ביקש ישי להוריד בסעיף 91ד את פסקאות (ו) ו-(ז), כי הן מדברות על מקדמות, ולכן לא צריך אותם, אז נוריד אותם מהנוסח.

<שלומית ארליך: ודבר אחרון, אנחנו נחשוב עם הנסחית ביחס לדיון הראשון שהיה לנו לגבי סעיף 131, איך אפשר לנסות לסדר את הסעיפים כך שלא יחול גם מה שקיים כיום ב-131 וגם הסעיף החדש שמכניסים לפה.

<מיטל שחר: לגבי התחולה, הידיינו עם רשות המסים.

<מיטל שחר: במיסוי מקרקעין אנחנו לא יכולים שהתחולה תהיה מיידית, כי הם תולים את התחולה בהנפקת כרטיס מגנטי של מערכת מייצגים לא רק של רשות המסים.

<מיטל שחר: אפשר יהיה להשתמש או במערכת מייצגים של רשות המסים או בנט המשפט.

<מיטל שחר: הנפקה כשלעצמה היא – אצלנו בנט המשפט, מבירור שערכנו, יכולה לארוך כמה חודשים אפילו.

<מיטל שחר: כדי להתארגן מבחינה טכנית לפחות, אנחנו מבקשים תקופת הסתגלות כלשהי, שבה לא תהיה חובת הגשה מקוונת, אלא ניתן יהיה גם וגם, לפחות עד התגברות על הכשל הזה.

<משה אשר: לפי הנוסח כרגע, ממילא זה ייכנס רק עם קביעת הכללים, אז – אז נדבר.

<מיטל שחר: אבל אי-אפשר שהתחולה תהיה מיידית עם הכללים, כלומר שיהיה גרייס.

<משה אשר: אין בעיה.

<משה אשר: הרי עד שאין כללים, זה לא נכנס.

<משה אשר: אנחנו נשב אתכם, ונראה מה הלו"ז הרלוונטי, ונקבע בהתאם את הכללים.

<מיטל שחר: זה לא מיידית.

<מיטל שחר: דיברנו על זה.

קריאה: נדבר על זה בזמן קביעת הכללים.

<שלומית ארליך: אבל אתם מצהירים כאן

<שלומית ארליך: שאתם לוקחים בחשבון- - -

<משה אשר: ודאי.

<משה אשר: נשב עם הלשכות, ונראה את הלו"ז הרלוונטי.

משה גפני: תודה רבה, הישיבה נעולה.